**ОБЩИНА СРЕДЕЦ**

**ОБЩИНСКО ПРЕДПРИЯТИЕ „ОБЩИНСКИ ГОРИ” ГР.СРЕДЕЦ**

**ДО ВСИЧКИ**

**ЗАИНТЕРЕСОВАНИ ЛИЦА**

*Относно: Разяснения по чл. 16, ал. 9 от Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти*

**УВАЖАЕМИ ДАМИ И ГОСПОДА,**

Във връзка с постъпило запитване за предоставяне на разяснения относно Заповед № 87/11.02.2022 год., с която е обявена процедура – открит конкурс за определяне на изпълнител за възлагане на услугата **„Маркиране и сортиментиране на дървесина на корен за ЛФ 2022 год. на територията на Община Средец”, за Обекти: 22-01-М; 22-02-М Кабаюк“; 22-03-М „Богданово“; 22-04-М „Долно Ябълково“; 22-05-М „Горно Ябълково“ ;22-06-М „Кабата, находящи се в землище на Община Средец, ОГТ- гр. Средец, следва да се има предвид следното:**

1. В заповедта за откриване на процедурата е заложено изискването всички участници да са търговци по смисъла на ТЗ притежаващи удостоверение за регистрация по чл. 241 от Закон за горите.Това изискване е съобразено с големите обеми дървесина,която следва да бъде маркирана,както и със заложените кратки срокове за изпълнение на услугата.От друга страна, не съществува правна или фактическа пречка физически лица притежаващи удостоверение по чл. 235 от Закона за горите да извършват фактически действия по маркиране на дървесина в обектите в качеството им на лица наети от определеното за изпълнител търговско дружество.
2. Не съществува фактическа обвързаност между заплащането на административна такса за закупуване на документацията за участие в процедурата и извършването на оглед на обектите от страна на участниците в процедурата.Това изискване е поставено единствено с цел желаещите да извършват оглед на обектите да удостоверят пред ОП „Общински гори“-Средец сериозността на намерението си да вземат участие в обявената процедура. Ноторно е, че извършването на оглед на обектите е свързано с ангажиране на финансов, времеви и човешки ресурс от страна на Община Средец и ОП „Общински гори“-Средец.Стопански неоправдано би било да се извършват огледи с лица, които дори не са се снабдили с необходимата документация за участие в процедурата. До настоящия момент липсва заявено желание от страна на участници в процедурата за извършване на оглед на обектите.В случай на заявен интерес в определения срок, служителите на ОП „Общински гори“ Средец ще осигурят необходимото съдействие за извършване на необходимия оглед на обектите.
3. Всички лица желаещи да участват в насрочения конкурс, следва да имат предвид, че в документацията е допусната техническа грешка при изписването на крайният час и дата за извършване на оглед на обектите,като следва да се счита,че оглед на обектите може да се извърши най-късно до **12:00 часа на 28.02.2022 год.**
4. Всички участници желаещи да участват в процедурата, следва да имат предвид, че присъствието им на заседанието на комисията насрочено за 01.03.2022 год. от 10:30 часа,  **не е задължително и не е основание за отстраняването** им от по нататъшно участие в конкурса.
5. Всички лица желаещи да участват в откритата процедура, следва да имат предвид, че посоченият коефициент за превръщане от плътен в пространствен куб.м. в т.2.2 от приложеният проекто-договор е техническа неточност и същият няма да бъде приложим.
6. При провеждане на процедурата и предложена по ниска цена от определената в документацията, разпределянето на предложената крайна цена става пропорционално по категории дървесина.
7. Проектирането на насоките на стопанисване е извършено съобразно изискванията на Наредба № 8 от 05.08.2011 г. за сечите в горите. Основните насоки на стопанисване на горите във въпросната процедура са проектирани възобновителни и отгледни сечи.

Приложено: списък на видовете сечи по насаждения.

При изготвяне на документацията за участие в процедурата, участниците следва да имат предвид направените по-горе уточнения.

***С УВАЖЕНИЕ:………..……………***

***Кмет на Община Средец***

***инж. Иван Жабов***